OpenLLM-France/wikimedia huggingface dataset:
# Imbé

Imbé Brasilgo udalerri bat da, Rio Grande do Sul estatuan kokatua. 17.670 biztanle ditu 39,395 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q592652
* Multimedia: Imbé / Q592652
# Imelda Lambertini

Magdalena Lambertini (Bolonia, 1322 inguru – 1333ko maiatzaren 12a) Predikarien Ordenako moja izan zen, Imelda erlijio-izena zuena.

## Bizitza

Egano Lambertini kondearen eta Castora Galuzziren alaba izan zen. Gurasoak katoliko zintzoak ziren, karitate eta eskuzabaltasunagatik ezagunak. Bosgarren urtebetetzean, Magdalenak jaunartzea egiteko eskatu zuen; hala ere, garai hartan ohitura zen haurrek 14 urte arte ez zutela lehenengo jaunartzea egiten.
Bederatzi urte zituela, moja domingotarrekin bizitzera joan zen Val di Pietrara (Boloniatik gertu). Mojategian ere ez zuen jaunartzea egiteko aukerarik izan.
1333ko maiatzaren 12an, Igokunde-jaiaren beila egunean, otoitzean belaunikatu zen eta sakristauak «Ostiaren Argia» ikusi omen zuen bere buruaren gainean, eta orduan apaizari deitu zion ikus zezan. Miraria ikusi ondoren, apaiza behartuta sentitu zen jaunartzea egitera onartzera. Egin eta berehala, Imelda eserlekura itzuli zen, eta meza ondoren geratzea eta otoitz egitea erabaki zuen. Geroago, moja bat afaltzera deitzera etorri zenean, oraindik belauniko aurkitu zuen. Mojak deitu zion, baina ez zen mugitu, beraz, arin kolpatu zion Imeldari sorbaldan, eta orduan Imelda lurrera erori zen, hilik.
Gorpuzki usteldugabea Boloniako San Sigismundo elizan dago.
1826an dohatsu bilakatu zuen Leon XII.a aita santuak. 1910ean Pio X.a aita santuak lehenengo jaunartzea egiten dutenen zaindari izendatu zuen.

## Erreferentziak

* ↑ (Ingelesez) «Blessed Imelda Lambertini» Blessed Imelda Lambertini Society jatorrizkotik artxibatua (artxibatze data: 2014-08-09).
* ↑ (Ingelesez) «Bl. Imelda Lambertini» Dominican Sisters of Saint Cecelia.
* 1 2 (Italieraz) Borrelli, Antonio. «Beata Imelda Lambertini» Santi e Beati 2005-02-23 jatorrizkotik artxibatua (artxibatze data: 2019-06-04).
* ↑ (Polonieraz) Tomaszewski, Marek Paweł. «Błogosławiona Imelda Lambertini» Opoka 2010-11-17.
* ↑ (Ingelesez) «Blessed Imelda Lambertini» Catholic Saints 2019-05-13 jatorrizkotik artxibatua (artxibatze data: 2019-06-03).

## Kanpo estekak

* Datuak: Q2417845
* Multimedia: Imelda Lambertini / Q2417845
# Imelda Staunton

Imelda Staunton (Londres, 1956ko urtarrilaren 9a) britainiar aktorea da, antzerkian, zineman eta telebistan aritutakoa.

## Filmografia

| Urtea | Filma | Pertsonaia | Oharra(k) |
| 1986 | Comrades | Betsy Loveless | |
| 1989 | A Sleeping Life | Polly Flinders | |
| 1990 | Yellowbacks | Cheryl Newman | |
| 1990 | They Never Slept | The Producer | |
| 1992 | Peter's Friends | Mary Charleston | |
| 1993 | Much Ado About Nothing | Margaret | |
| 1993 | Deadly Advice | Beth Greenwood | |
| 1994 | Mole's Christmas | Village Mother (ahotsa) | Film laburra |
| 1995 | Sense and Sensibility | Charlotte Jennings Palmer | |
| 1996 | Twelfth Night: Or What You Will | Maria | |
| 1996 | The Snow Queen's Revenge | (ahotsa) | |
| 1997 | Remember Me? | Lorna | |
| 1997 | The Ugly Duckling | Scruffy | Ahotsa |
| 1998 | Shakespeare in Love | Erizaina | |
| 2000 | Chicken Run | Bunty (ahotsa) | |
| 2000 | Rat | Conchita | |
| 2000 | Jack and the Beanstalk | Dilly (ahotsa) | |
| 2000 | Victoria Wood With All The Trimmings | Mrs. June Cottisloe | |
| 2001 | Another Life | Ethel Graydon | |
| 2001 | Crush | Janine | |
| 2002 | Ready | Naomi | |
| 2003 | The Virgin of Liverpool | Sylvia, Conlon | |
| 2003 | Bright Young Things | Lady Brown | |
| 2003 | Blackball | Bridget | |
| 2003 | I'll Be There | Dr. Bridget Jackens | |
| 2004 | Vera Drake | Vera Drake | |
| 2005 | Nanny McPhee | Mrs. Joan Blatherwick | |
| 2005 | A Midsummer Night's Dream | Polly | |
| 2005 | My Family And Other Animals | Louisa Durrell (ama) | |
| 2006 | Shadow Man | Ambassador Cochran | |
| 2007 | Freedom Writers | Margaret Campbell | |
| 2007 | Harry Potter and the Order of the Phoenix | Dolores Jane Umbridge | |
| 2007 | How About You | Hazel Nightingale | |
| 2008 | Three and Out | Rosemary Cassidy | |
| 2008 | A Bunch of Amateurs | Mary | |
| 2009 | Taking Woodstock | Sonia Teichberg | |
| 2010 | White Other | Lynne McDermott | |
| 2010 | Alice in Wonderland | Tall Flower Faces (ahotsa) | |
| 2010 | Harry Potter and the Deathly Hallows: Part 1 | Dolores Jane Umbridge | |
| 2010 | Another Year | Janet | |
| 2011 | The Awakening | Maud Hill | |
| 2011 | Arthur Christmas | Margaret Claus (ahotsa) | |
| 2012 | The Pirates! Band of Misfits | Viktoria I.a Erresuma Batukoa (ahotsa) | |
| 2014 | Maleficent | Knotgrass | |
| 2014 | Pride | Hefina Headon | |
| 2014 | Paddington | Aunt Lucy (ahotsa) | |
| 2017 | Paddington 2 | Aunt Lucy (ahotsa) | |
| 2017 | Finding Your Feet | Sandra | |
| 2017 | The Actor's Apprenticeship | Bera | Dokumentala |
| 2019 | Downton Abbey | Lady Bagshaw | |
| 2020 | Maleficent II | Knotgrass | |
* Datuak: Q234798
* Multimedia: Imelda Staunton / Q234798
# Imbolc

Imbolc egutegi zeltako lau jai garrantzitsuenetako bat da, emankortasun edo ugalkortasunaren erritualarekin zerikusia du, baina kristautasunaren inposaketarekin Santa Brigidaren Eguna bilakatu zen, gaur egun suaren jaialdia bezala ospatzen da, edota neopaganismoaren denbora gurpilen "sabat" edo zortzi jai egunetako bat bezala (lau eguzki egun eta lau ilargi egun). Eskozian Latha Fhèill Brìghde eguna bezala ere ezagun da, Irlandan berriz eta Galesen Gwyl Ffraed bezala.
Imbolc-a ohituraz otsailaren 1ekin erlazionatzen da nahiz eta jaialdi zelta urtarrilaren 31an hasi. Gaur egunez neopaganoek jaia otsailaren 1 edo 2an ospatzen dute. Zenbait neopaganok otsailaren 4 eta 5ean ematen den udako solstizioa eta udaberriko solstizioaren erdi puntuan bezala ospatzen dute.

## Ikus, gainera

* Irlandar mitologia
* Zeltiar mitologia
* Gaelera
* Nazio zeltak
* Hizkuntza zeltak
* Zelta
* Irlandako historia

## Kanpo estekak

* Datuak: Q376333
* Multimedia: Imbolc / Q376333
# Imelda Marcos

Imelda Marcos, jaiotza-izenaz Imelda Visitación Romuáldez eta izengoitiz Burdinazko tximeleta (Manila, Filipinak, 1929ko uztailaren 2a -), filipinar politikaria da.

## Biografia

Irakasle-ikasketak egin zituen. 1945ean Ferdinand Marcos diktadore filipinarrarekin ezkondu zen, eta berebiziko eragina izan zuen senarraren karrera politikoan, 1965ean hark lehendakaritza eskuratu zuenez gero bereziki. Senarra lehendakari izan zen urteetan hainbat kargu politiko eskuratu zituen; 1982an Nazioko Batzorde Eragileko kide izendatu zuten, besteak beste. Baina 1986an, hauteskundeak galdu ondoren sortu ziren istiluen eraginez, ihes egin behar izan zuten eta Honolulu, Hawai eta Estatu Batuetan bizi izan da harrezkero.
1988an iruzurra egin izanagatik epaitua izan zen, senarrarekin batera. Filipinetako nazioari dirua lapurtu izana leporatu zieten, eta Ipar Amerikako bankuei iruzur egin izana. Libre atera zen, baina geroago isuna ordaindu behar izan zuen Filipinetan senarraren agintaldian hildako oposizioko kideen familien kalte-ordain gisa.
1991n sorterrira itzuli zen, baina iritsi eta hurrengo egunean atxilotu zuten, ustelkeriako 80 kasu baino gehiagotan zerikusia zuelakoan. 1992an estatu buruzagitzarako hauteskundeetarako hautagai aurkeztu zen, bere senarrak sorturiko Gizarte Berriaren Higikundearen zerrendetan (KLB). 1993an hemezortzi urteko espetxe-zigorra ezarri zioten, eroskeria-delituaren errudun gisa, nahiz eta fidantza ordainduta libre gelditu zen. 2010. urtean, bere karrera politikoari berriz ekin zion, eta egun Filipinetako kongresuko kide da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q285536
* Multimedia: Imelda Marcos / Q285536
# Imbriar Berantiarra

Ilargiaren denbora lerro geologikoan, Imbriar Berantiarra garai geologiko bat da, duela 3800 milioi urte hasi eta duela 3200 milioi urte arte iraun zuena. Denbora-tarte honetan zehar Ilargiaren mantuak, arroen azpian partzialki urtuta zegoenak, arroak basaltoz bete zituen. Arroak sortu zituzten talkak gainezarri zituzten talka berriek sortu zuten arroka urtua, agian, urtutako materiala mantutik lurrazalera hurbilduz edo isolamendu termikoa gutxituz. Azkenekoa gertatu izan balitz, isolamendu termikoa gutxitzeak mantuan bero-fluxu bat sortzea eragingo zuen eta honek, lurrazala urtzea. Ilargira bidalitako zundek bildutako lagin gehienak periodo honetan zehar eratu ziren.
Imbriar Berantiarraren hasierarekin batera amaitu zen Imbriar Goiztiarra, Imbriar garaiko lehen periodoa. Imbriar Berantiarra amaitzerakoan ordea, garai berri bat hasi zen, Periodo Eratosteniarra hain zuzen.

## Ezaugarriak

Imbriar Berantiarra Bonbardaketa Berantiar Handiaren osteko garaia dela esan dezakegu, nahiz eta zenbait iturrik aipatutako bonbardaketaren amaiera periodo honetan zehar gertatu zela esan. Imbriar Berantiarrari talka batek eman zion hasiera, Orientale arroa sortu zuenak zehazki, duela 3800 milioi urte. Bukaera talka batek eman beharrean, aurreko banaketa geologikoetan gertatu zen bezala, talken ondorioz sortutako labaren geruza jakin batzuen biltegiratzeak eman zion. Aurreko garai geologikoan Bonbardaketa Berantiar Handiak sortutako talkek bero handia sorrarazi zuten satelitean, bereziki goi-mantuan, hala, bolkanismoa sustatuz.

## Lurra periodo honetan zehar

Ilargia Imbriar Berantiarrean zegoen bitartean, Lur planeta Eoi Arkearrean zegoen, zehazki, Imbriar Berantiarra hastean garai eoarkearrean zegoen eta berrehun milioi urte beranduago, garai paleoarkearrean sartu zen. Garai hauetan zehar sortu ziren gure planetan lehen kratoiak eta oxigenoa sortu zuen lehen bakterio ezaguna.

## Erreferentziak

* ↑ (Ingelesez) D. Spudis; J. P. Martin; Kramer, Paul ;Dayl ; Georgiana. (2014). «Geology and composition of the Orientale Basin impact melt sheet» Journal of Geophysical Research (Noiz kontsultatua: 2019-06-20).
* ↑ (Ingelesez) Byrne, Charles. (2014-02-01). The Moon's Near Side Megabasin and Far Side Bulge. Springer Science & Business Media ISBN 9781461469490. (Noiz kontsultatua: 2019-06-20).

## Kanpo estekak

* Datuak: Q1837086
# Imbé de Minas

Imbé de Minas Brasilgo udalerri bat da, Minas Gerais estatuan kokatua. 6.986 biztanle ditu 196,735 km²ko eremuan.

## Ikus, gainera

* Minas Gerais

## Kanpo estekak

* Datuak: Q1791308
* Multimedia: Imbé de Minas / Q1791308
# His Ward's Love

His Ward's Love filma David Wark Griffith zinemagilearen lana da, 1909. urtekoa.

## Pertsonaiak

* Arthur V. Johnson
* Florence Lawrence
* Owen Moore
* Linda Arvidson

## Erreferentziak

* ↑ His Ward’s Love
* ↑ His Ward’s Love

## Kanpo estekak

* imdb.com
* Datuak: Q3136460
# His Wife's Mother

His Wife's Mother filma David Wark Griffith zinemagilearen lana da, 1909. urtekoa.

## Pertsonaiak

* John R. Cumpson
* Florence Lawrence
* Dorothy West
* Anita Hendrie
* Linda Arvidson
* Flora Finch

## Erreferentziak

* ↑ His Wife’s Mother
* ↑ Scott Simmon. The Films of D. W. Griffith

## Kanpo estekak

* imdb.com
* Datuak: Q3136465
# Hisaaki Kobayashi

Hisaaki Kobayashi (japonieraz: 小林 久晃, 1978ko irailaren 30a - ) Japoniako futbolari ohia da.
Hainbat futbol taldetan jokatu du, esaterako Shimizu S-Pulse.

## Kanpo estekak

* (Japonieraz) J.League Data Site
* Datuak: Q23856651
# Hisaaki Printzea

Hisaaki Printzea (japonieraz: 久明親王, Hisaaki Shinnō, 1276ko urriaren 19a-1328ko azaroaren 16a) Japoniako Kamakura shogunerriko zortzigarren shoguna izan zen. 1289 eta 1308 bitartean gobernatu zuen.
Go-Fukakusa Enperadorearen semea izan zen, eta Hojo klaneko erregeordeek kontrolatzen zuten.
# Hizkuntzaren identifikazioa

Hizkuntzaren identifikazioa emandako eduki bati dagokion lengoaia naturala antzematean datza. Tradizionalki, hizkuntzaren identifikazioa lengoaietan ohikoak eta errepikakorrak diren hitz eta letrak aurkitzean oinarritu izan da. Azkenaldian, ordea, hurbilketa konputazionalak erabili dira arazoa ebazteko, hizkuntzaren identifikazioa testuaren kategorizazio bezala kontsideratuz, zeina metodo estatistikoetan oinarritzen den.

## Hurbilketa ez konputazionalak

Liburugintzan oso garrantzitsua da hizkuntzaren identifikazioa materiala sailkatzeko. Horren arduradunek sarritan ezagutzen ez duten hizkuntzetan dauden liburuak sailkatu behar izaten dituztenez, lengoaietako hitz eta letra errepikakorrez osatutako taulak erabiltzen dituzte lagungarri. Hitz edo karaktere bakarra antzematea nahikoa izan ez daitekeen arren, metodo hau fidagarriago bihurtzen da horietako hainbat aurkitzen direnean.

## Hurbilketa estatistikoak

Emandako testuaren konprimagarritasuna eta ezagutzen diren hizkuntzetan dauden testuen konprimagarritasuna alderatuz erabil daitezke metodo hauek. Hurbilketa hau bata-bestearenganako informazioan oinarritutako distantziaren neurketa bezala ere ezagutu ohi da .
Beste teknika bat, Dunning (1994) artikuluan azaltzen dena, hizkuntza bakoitzarentzako hainbat entrenamendu testutan oinarrituz n-grama eredu sorta bat sortzean datza. Beraz, identifikatu nahi den edozein testu atalentzako antzeko eredu bat sortzen da, bi ereduak alderatuz. Gordetako eredu guztien artean antzekotasun gehien duena, testuari dagokion hizkuntzarena izango da.
Honekin lotutako arazo bat hizkuntza ezezagun baten gramatika asmatzean datza, hizkuntza ezagun baten emandako testu paralelo baten bitartez. Arazo hau "Rosetta Stone" bezala ezagutzen da. Kuhnen ACL artikuluak (2004) arazo hau ebazteko teknikak aurkezten ditu .

## Ikus, gainera

* Lengoaia naturalen prozesamendua
* Itzulpengintza automatikoa
* Itzulpengintza

## Erreferentziak

* Benedetto, D., E. Caglioti and V. Loreto. Language trees and zipping. Physical Review Letters, 88:4 (2002) , , .
* Cilibrasi, Rudi and Paul M.B. Vitanyi. "Clustering by compression". IEEE Transactions on Information Theory 51(4), April 2005, 1523-1545.
* Dunning, T. (1994) "Statistical Identification of Language". Technical Report MCCS 94-273, New Mexico State University, 1994.
* Goodman, Joshua. (2002) Extended comment on "Language Trees and Zipping". Microsoft Research, Feb 21 2002. (This is a criticism of the data compression in favor of the Naive Bayes method.)
* Poutsma, Arjen. (2001) Applying Monte Carlo techniques to language identification. SmartHaven, Amsterdam. Presented at CLIN 2001.
* The Economist. (2002) "The elements of style: Analysing compressed data leads to impressive results in linguistics
* Survey of the State of the Art in Human Language Technology, (1996), section 8.7 Automatic Language Identification

## Kanpo estekak

* (Ingelesez) Hizkuntza Ezezagunen Identifikazioa, Georgetowngo Unibertsitatean
* Datuak: Q1050419
* (Ingelesez) Hizkuntzaren identifikaziorako tresnak
* (Ingelesez) N-grametan oinarritutako hizkuntzaren identifikaziorako tresna
# Hizkuntzaren ingeniaritza

Hizkuntzaren ingeniaritza, hizkuntzalaritzari aplikatutako informatika ere esaten zaiona, edota hizkuntzaren teknologia ere, diziplina bat da, diziplina anitzeko izaera ere duena. Hizkuntzaren ingeniaritza bi arlotan garatu den ezagutzaz aprobetxatzen da, lengoaia naturalaren prozesamenduaren arlo informatikoan batetik, eta itzulpengintza, terminologia eta hizkuntzalaritza konputazionala, diziplinez elikatzen den hizkuntzaren arloan bestetik, bai alderdi teorikoan bai eta aplikatuan.

## Ikus, gainera

* Hizkuntzaren prozesamendu
* Hizkuntzalaritza konputazionala
* Lerrokatzaileak
* Analizatzaile sintaktikoak
* Zuzentzaile ortografikoak
* Terminologiaren kudeatzaileak
* Lematizatzaileak
* Ordenagailuz lagundutako itzulpen

## Kanpo estekak

* Hizkuntzalaritza konputazionala atala Sareko Euskal Gramatikan (SEG)
* UEUko "Hizkuntzalaritza konputazionala" liburua deskargatu.
* Ixa taldea. EHUko ikerketa taldea.
* HAP masterra. EHU-ko Hizkuntzaren Azterketa eta Prozesamendua masterra.
* Berbatek. Hiru urterako (2009-2011) ikerketa estrategikoko proiektu bat da, eta Elhuyar Fundazioak, EHUko Ixa eta Aholab ikerketa-taldeek eta Vicomtech eta Robotiker teknologia-zentroek osatzen dute proiektu hori gauzatzeko partzuergoa.
* Langune hizkuntzen Industriaren alorreko Euskal Herriko enpresen elkartea da. Elkarte hau 2010an sortu da eta itzulpengintza, edukiak, irakaskuntza eta hizkuntzen teknologiaren alorreko 30 enpresatik gora elkartzen ditu.
# Hizkuntzen Europako Eguna

2001ean Europako Kontseiluak irailaren 26a Hizkuntzen Europako Eguna izendatu zuen. Egun honen helburua hizkuntzen ikaskuntza sustatzea da Europa osoan, heldu zein gazteen artean.

## Helburu nagusiak

Hiru dira Hizkuntzen Europako Egunaren helburu nagusiak.
* Hizkuntzak ikasteak duen garrantzia azpimarratzea eta ikasten diren hizkuntzak dibertsifikatzea, modu honetan eleaniztasuna eta kulturen arteko komunikazioa sustatzeko.
* Europako hizkuntza eta kultura aniztasuna sustatzea, babestu eta bultzatu beharreko aberastasun gisa.
* Hizkuntzak etengabe ikastea sustatzea, eskolan zein eskolaz kanpo.
Egun honetan hainbat ekitaldi eta lehiaketa antolatzen dira jendearen parte hartzea sustatzeko. 2017an antolatutako lehiaketa, adibidez, bideo-labur bat bidaltzea izan zen, 10-20 segundu bitartekoa, hizkuntza bat zergatik maite duzun azalduz (zure hizkuntza edo beste bat).

## Erreferentziak

* ↑ «Hizkuntzak ikastearen garrantzia azpimarratzera dator Hizkuntzen Europako Eguna - Debagoiena» Goiena.eus (Noiz kontsultatua: 2019-09-26).
* ↑ «Hizkuntzen Europako Eguna > Home» edl.ecml.at (Noiz kontsultatua: 2019-09-26).
* ↑ «Hizkuntzen Europako Eguna da gaur» sustatu.eus (Noiz kontsultatua: 2019-09-26).

## Kanpo estekak

* Datuak: Q496423
* Multimedia: European Day of Languages / Q496423
# Hizkuntzarteko informazio-berreskurapen

Hizkuntzarteko informazio-berreskurapena (ingelesez, Cross-language information retrieval (CLIR)) informazioaren berreskurapenaren atal bat da, erabiltzailearen kontsultaren hizkuntzaz ez dauden dokumentuak eskuratzen dituena. Adibidez, erabiltzaile batek ingelesezko kontsulta eginez, frantsesezko dokumentuak eskuratu ditzake.
Hizkuntza ingeniaritza funtsezkoa da: dokumentuen hizkuntza-errekonozitzaileak, hiztegi eleanitzak eta itzulpen-sistemak funtsezko elementuak izaten baitira. Orokorrean galderen itzulpena da gehien erabiltzen den eredua (dena den testuingurua txikia izan ohi denez zaila da ondo itzultzea), baina dokumentuen itzulpena edo dokumentuen errepresentazio neutroa (Wordnet erabiliz adibidez) izan daitezke beste aukera batzuk (abiadurari begira motelak dira baina azken biak).
Itzulpenaren kalitatea handitu ahala doitasuna handituko da estalduraren galerarik gabe. Kalitate txarreko muturrean hitzez hitzezko itzulpena egitea legoke hiztegietan kontsulta eginda, beste muturrean galdera osoa itzultzea itzulpen automatikoko sistemak aplikatuz, eta tartean itzulpen partzialak egitearen aukera.
Sistema hauen arkitekturan funtsezko urratsak hiru dira:
Azken urratsa hautazkoa izan daiteke, sistema batzuek aurkitutako dokumentuak jatorrizko hizkuntzan aurkezten dizkiote erabiltzaileari.
Hainbat teknika garatu izan dira beste hizkuntza batean dauden dokumentu erlazionatuak bilatzeko: dokumentuen sailkapen semantikoa, dokumentuen arteko antzekotasun semantikoa neurtzea, entitate edo terminoetan oinarritutako dokumentu multzokatzea (clustering)...
Euskara ere lantzen duen Dokusare sistema garatu du Elhuyarrek.
Honen inguruko lehen tailerra Zurichen burutu zen, SIGIR-96 izeneko konferentzian. Bertako aurkezpenak Cross-Language Information Retrieval (Grefenstette, ed; Kluwer, 1998) ISBN 0-7923-8122-X liburuan daude. Hauek urtero burutu ziren 2000. urtera arte, Cross Language Evaluation Forum (CLEF) barnean.

## Erreferentziak

* ↑ Dokusare (CLIR) Euskarazko testuak ere lantzen dituen CLIR aplikazioa.

## Ikus, gainera

* Cross Language Evaluation Forum
* Informazioaren berreskurapena

## Kanpo estekak

* (Ingelesez) Cross-Language Evaluation Forum (CLEF)
* (Ingelesez) Hizkuntzarteko informazio-berreskurapenerako baliabideak
* Datuak: Q986551
# Hodgenville (Kentucky)

Hodgenville Kentuckyko hiri bat da. Larue konderrian kokatua dago. 2010ean 3.206 biztanle zituen, 5,35 kilometro koadrotan banatuta.

## Ikus, gainera

* Larue konderria

## Kanpo estekak

* Datuak: Q547313
* Multimedia: Hodgenville, Kentucky / Q547313
# Hodgdon (Maine)

Hodgdon Ameriketako Estatu Batuetako inkorporatutako herri bat da. Aroostook konderrian dago, Maine estatuan. 1.290 biztanle ditu, 39,97 kilometro koadroko azaleran banatuta.

## Ikus, gainera

* Aroostook konderrian

## Kanpo estekak

* Datuak: Q3678989
* Multimedia: Hodgdon, Maine / Q3678989
# Hodge (Louisiana)

Hodge Louisianaeko herri bat da. Jackson parrokian kokatua dago. 2010ean 470 biztanle zituen, 2,50 kilometro koadrotan banatuta.

## Ikus, gainera

* Jackson parrokia

## Kanpo estekak

* Datuak: Q3239948
* Multimedia: Hodge, Louisiana / Q3239948
# Hodgeman konderria (Kansas)

Hodgeman konderria (ingelesez: Hodgeman County) Kansasko konderri bat da, Ameriketako Estatu Batuetan. Hiriburua Jetmore da. 2010eko zentsuaren arabera 1.916 biztanle zituen, Hodgeman kilometro koadroko azaleran.

## Geografia

Hodgeman konderriak 2.228,2 kilometro koadro ditu. Horietatik 0,83 ura dira. Beste 2.227,37 lurra dira. Biztanleria dentsitatea 0,86 da.

## Demografia

2010eko zentsoan bizi ziren 1.916 pertsonetatik 1.866 txuriak edo hispanoak dira. Horietatik hispano edo latino kategorian 118 dira. 20 beltzak edo afroamerikarrak. 3 amerikar natiboak ziren eta 0 Hawaii edo Pazifikoko irletako natiboak. 8 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 19 pertsonek kokatzen zuten.

### Biztanleria piramidea
## Kanpo estekak

* Datuak: Q374973
* Multimedia: Hodgeman County, Kansas / Q374973
# Hodges (Alabama)

Hodges Alabamako herri bat da. Franklin konderrian kokatua dago. 2010ean 288 biztanle zituen, 26,9 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q67021
* Multimedia: Hodges, Alabama / Q67021
# Hodenhagen

Hodenhagen Alemaniako udalerria da. Saxonia Beherea estatuan dago, Heidekreis barrutian. 2014an 3.178 biztanle zituen 20,14 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q639047
* Multimedia: Hodenhagen / Q639047
# Hassan II.aren meskita

Hassan II.aren meskita (arabieraz: مسجد الحسن الثاني‎) Casablancan (Maroko) dagoen meskita erraldoi ospetsua da, munduko tenplu altuena: minaretean dauden laserrek 210 metrotara ailegatzen dira eta urrutitik ikus daitezke. Halaber, munduko bigarren handiena da, Mekaren atzetik.Penintsula artifizial baten gainean eraikia dago, itsasoaren uraren gainean; horren arrazoia Koranen bertsikulo batean dago: «Alaren tronua uraren gainean zegoen».

## Historia

Kokapena Casablancan Hassan II.ak berak erabaki zuen, herrialdeko ekonomikoki hiri indartsuena nolabait bereizteko. Diseinua Michel Pinseau arkitekto frantsesarena da. Eraikuntza 1985eko uztailaren 12an hasi zen eta 1993ko abuztuaren 30ean inauguratu zuten. Eraikuntzan 2.500 pertsonek eta 10.000 artisauek hartu zuten parte. Artisauek sapaiak, zoluak, zutabeak eta apaingarriak egin zituzten horretarako egurra, mosaikoak, igeltsua, marmola... erabiliz. Obraren kostua 5.494 milioi dirhamekoa izan zen, 505 milioi euro inguru. Minareteren altura 210 metrokoa da. Meskitaren kanpo aldea 30.000 m²koa da.

## Eraikina

Meskitaren erabileretatik at, eraikinean 100.000 pertsona bildu daitezke: 80.000 patioan eta 25.000 otoitz aretoan. Halaber madrasa edo eskola koranikoa du, hitzaldi-aretoa, hammams, liburutegi espezializatuak, lur azpiko aparkalekua...

## Kritikak

Marokoko gizartearen sektore handiek megaproiektu hau kritikatu zuten. Kostuak oso handiak izan ziren eta obrak egiteko aurretik txabola-auzo bat ezabatu behar izan zen; kaltetuek horren truke ez zuten ezer jaso.

## Erreferentziak

* 1 2 .

## Kanpo estekak

* (Frantsesez):Meskitaren gaineko informazioa.
* (Ingelesez):Irudiak.
* (Gaztelaniaz):Bideoa Youtuben.
* Datuak: Q41346
* Multimedia: Hassan II Mosque / Q41346